
	 ประกาศ องค์การบริหารส่วนตำบลทุ่งปรัง

	เรื่อง สอบราคาจ้างเหมาโครงการติดตั้งระบบหอกระจายข่าวแบบไร้สาย

	

	องค์การบริหารส่วนตำบลทุ่งปรังมีความประสงค์จะสอบราคาจ้างเหมาโครงการติดตั้งระบบหอกระจายข่าวแบบไร้สาย ชุดแม่ข่ายจำนวน ๑ จุด และจุดลูกข่ายจำนวน ๔ จุด คือ
จุดที่ ๑ ณ สำนักงานองค์การบริหารส่วนตำบลทุ่งปรัง เป็นจุดแม่ข่ายและจุดลูกข่าย จำนวน ๔ จุด ประกอบด้วย
๑. ศาลาหมู่บ้าน หมู่ที่ ๒ 
๒. ศาลาหมู่บ้าน หมู่ที่ ๙ 
๓. ศาลาหมู่บ้าน หมู่ที่ ๑๔
๔. ศาลาหมู่บ้าน หมู่ที่ ๕
รายละเอียดตามข้อกำหนดองค์การบริหารส่วนตำบลทุ่งปรัง ราคากลางเป็นเงิน ๗๒๕,๗๐๐.- (เจ็ดแสนสองหมื่นห้าพันเจ็ดร้อยบาทถ้วน) 

	ผู้มีสิทธิเสนอราคาจะต้องมีคุณสมบัติ ดังต่อไปนี้

	๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๓๐๐,๐๐๐.๐๐ บาท
๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลทุ่งปรัง
๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลทุ่งปรัง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	๖. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ-รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
๗. บุคคลหรือนิติบุคคลที่จะเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
๘. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดได้
กำหนดดูสถานที่ก่อสร้างในวันที่ ๑๖ กุมภาพันธ์ ๒๕๕๘ ตั้งแต่เวลา ๐๙.๐๐ น. ถึงเวลา ๑๐.๐๐ น. ณ หมู่ที่ ๒,๙,๑๔,๕ ตำบลทุ่งปรัง และกำหนดรับฟังคำชี้แจงรายละเอียดเพิ่มเติมในวันที่ ๑๖ กุมภาพันธ์ ๒๕๕๘ ตั้งแต่เวลา ๑๓.๐๐ น. เป็นต้นไป

	กำหนดยื่นซองสอบราคา ในวันที่ ๓ กุมภาพันธ์ ๒๕๕๘ ถึงวันที่ ๑๗ กุมภาพันธ์ ๒๕๕๘ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ระหว่างวันที่ ๓-๑๖ กุมภาพันธ์ ๒๕๕๘ ยื่นซอง ณ ส่วนการคลัง อบต.ทุ่งปรัง และในวันที่ ๑๗ กุมภาพันธ์ ๒๕๕๘ ยื่นซอง ณ ศูนย์รวมการจัดซื้อ/จ้าง ขององค์กรปกครองส่วนท้องถิ่น อำเภอสิชล จังหวัดนครศรีธรรมราช หรือสามารถยื่นซองสอบราคาทางไปรษณีย์ลงทะเบียนตอบรับได้ตั้งแต่วันที่ ๓-๑๗ กุมภาพันธ์ ๒๕๕๘ โดยจะถือเอาวัน เวลา ที่องค์การบริหารส่วนตำบลทุ่งปรังรับจากไปรษณีย์เป็นเวลารับซอง และกำหนดเปิดซองใบเสนอราคาในวันที่ ๑๘ กุมภาพันธ์ ๒๕๕๘ ตั้งแต่เวลา ๐๙.๐๐ น. เป็นต้นไป ทั้งนี้สามารถซื้อเอกสารสอบราคาจ้างได้ในราคาชุดละ ๕๐๐.- บาท (ห้าร้อยบาทถ้วน)

	ผู้สนใจติดต่อขอรับเอกสารสอบราคาจ้าง ได้ที่ ส่วนการคลัง องค์การบริหารส่วนตำบลทุ่งปรัง ในวันที่ ๓ กุมภาพันธ์ ๒๕๕๘ ถึงวันที่ ๑๗ กุมภาพันธ์ ๒๕๕๘ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.thungprung.go.th หรือสอบถามทางโทรศัพท์หมายเลข ๐๗๕๗๗๑๕๑๑ ในวันและเวลาราชการ

	


	ประกาศ ณ วันที่ ๓ กุมภาพันธ์ พ.ศ. ๒๕๕๘

	(นายสันติ พันธวาที) 
นายกองค์การบริหารส่วนตำบลทุ่งปรัง 

